వాషింగ్టన్, ఫిబ్రవరి 25: వలసవాదులపై అమెరికా అధ్యక్షుడు ట్రంప్ చేస్తున్న వ్యాఖ్యలకు కాన్స్స్లో తెలుగు యువకులపై కాల్పుల ఘటనకు లింకు పెట్టడం అనుచితమని శ్వేత సౌధం పేర్కొంది. ట్రంప్ అమెరికా అధ్యక్షుడైన తర్వాత వలసవాదులపై ఆయన ఆంక్షలు విధించారు. దీంతో అక్కడ వివక్షాపూరిత దాడులు పెరిగాయని విమర్శలు వచ్చాయి. ఇదిలా ఉండగానే.. కాన్సస్ కాల్పుల ఘటన జరగడంతో మీడియా, సామాజిక మాధ్యమాల్లో ట్రంప్ సర్కారు తీరుపై ఆగ్రహజ్వాలలు వెల్లువెత్తడం మొదలైంది. దీంతో వైట్హౌస్ స్పందించింది. ‘‘ఎవరు చనిపోయినా.. అది శోచనీయం. అయితే కాన్సస్ ఘటనను ట్రంప్కు లింక్ పెట్టడం అసంబద్ధం.’’ అని శ్వేత సౌధం ప్రెస్ సెక్రటరీ సీన్ స్పైసర్ పేర్కొన్నారు.       మరోవైపు అమెరికాలోని భారత రాయబార కార్యాలయం.. ఈ కాల్పుల ఘటనపై దర్యాప్తును వేగవంతంగా జరపాలని అమెరికాను కోరింది. ఈ దర్యాప్తునకు సంబంధించిన సమాచారాన్ని తమకు ఎప్పటికప్పుడు తెలుపుతూ ఉండాలని పేర్కొంది. ‘‘తెలుగు యువకులపై దాడిని ఖండించిన అమెరికా ప్రభుత్వం.. సమగ్ర దర్యాప్తు జరుపుతున్నామని పేర్కొంది..’’ అని భారత రాయబార కార్యాలయ అధికార ప్రతినిధి ప్రతిక్ మాథ్యూర్ పేర్కొన్నారు. హూస్టన్లోని భారత కాన్సులేట్ కూడా శ్రీనివాస్ కూచిబొట్ల కుటుంబంతో మాట్లాడుతోంది. ‘ఈ శోక సమయంలో.. వారికి అన్ని విధాలా సాయం అందిస్తున్నాం. శ్రీనివాస్ మృతదేహాన్ని భారత్కు పంపే ఏర్పాట్లు కూడా చేస్తున్నాం..’ అని ప్రతీక్ వివరించారు. ఇక్కడి అధికారులు అలోక్ మాడసానిని కలిసి ఆయన వెంటనే కోలుకొనేందుకు తగిన ఏర్పాట్లు చేస్తున్నారని వివరించారు.
vashington, fibravari 25: valasavaadulapai america adhyakshudu trump chestunna vyaakhyalaku consslo telugu yuvakulapai kaalpula ghatanaku linku pettadam anuchitamani shwetha soudham perkondi. trump america adhyakshudaina tarvaata valasavaadulapai aayana aankshalu vidhinchaaru. deentho akkada vivakshaapuurita daadulu perigaayani vimarsalu vachayi. idila undagaane.. consus kaalpula ghatana jaragadamtho media, saamaajika maadhyamaallo trump sarkaaru teerupai aagrahajvaalalu velluvettadam modalaindi. deentho whitewhous spandinchindi. ‘‘evaru chanipoyina.. adhi shochaneeyam. ayithe consus ghatananu trumpku link pettadam asambaddham.’’ ani shwetha soudham press secretery sean spicer perkonnaru.       marovaipu americaloni bhaarata rayabara kaaryaalayam.. ee kaalpula ghatanapai daryaaptunu vegavantamgaa jarapalani americanu korindi. ee daryaaptunaku sambandhinchina samaachaaraanni tamaku eppatikappudu teluputuu undaalani perkondi. ‘‘telugu yuvakulapai daadini khandinchina america prabhutvam.. samagra daryaaptu jaruputunnamani perkondi..’’ ani bhaarata rayabara kaaryaalaya adhikara pratinidhi pratik mathur perkonnaru. hoostanloni bhaarata consulate kuudaa srinivas koochibotla kutumbamtho matladutondi. ‘ee shoka samayamlo.. vaariki anni vidhala saayam andistunnam. srinivas mrutadehaanni bhaaratku pampe erpaatlu kuudaa chestunnam..’ ani pratik vivarinchaaru. ikkadi adhikaarulu alok maadasaanini kalisi aayana ventane kolukonenduku tagina erpaatlu chestunnarani vivarinchaaru.